નવી દિલ્હી, 22 જૂન: ઇરાકમાં શિયા-સુન્ની વચ્ચે ચાલુ હિંસા અટકાવવાનું નામ લેતી જ નથી. આતંકી એક-એક કરીને ઇરાકના અલગ-અલગ શહેરો પર કબજો કરી રહ્યાં છે તો બીજી તરફ ઇરાકમાં ફસાયેલા ભારતીયની આંચમાં ભારતના લોકો દાઝી રહ્યાં છે. હજુસુધી ચરમપંથી સંગઠન આઇએસઆઇએસની પકડમાં ફસાયેલા 40 ભારતીયોની સુરક્ષાનો મુદ્દો સોલ્વ થયો નથી કે ઇરાકમાં હજારો ભારતીય વર્કર્સના પાર્સપોર્ટ તેમના માલિકોએ આપવાની મનાઇ કરી દિધી છે. કંપની માલિકો દ્વારા પાસપોર્ટ પરત ન આપવાના કારણે ઇન્ડિયન વર્કર્સ ત્યાં ફસાયેલા છે.